Nyeste Skilderie af Kiøbenhavn, 1819-10-30
James Perry er født d. 30 Oct. 1769 Aberdeen i Skotland. J Skolen gjorde han gode Fremskridt, og 1771 ansaae man ham allerede for moden til Universitetet i Aberdeen. Han blev immatriculeret her i Mareschal College og studerede i nogle Aar. Hans Fader vilde gjøre en skotsk Jurist af ham og satte ham hos Advocater Dr. A. D. Fordyce. Men Faderen, der var Bygmester, blev ødelagt ved uheldige Bygnings speculationer, hvilket snart tvang Sønnen til at opgive sine Studeringer og søge sit Udkomme paa andre Veie. Han gik til Edinburg, for at blive ansat som Copiist hos en Advocat, og for saaledes at kunne fortsætte sit juridiske Studium, men alle Pladser vare allerede besatte. Han gik derpaa til Engelland, hvor han i Manchester blev ansat hos en anseelig Manufacturist som Skriver. Her anvendte han alle sine Fritimer paa at læse gode Skrifter, og blev Medlem af et literært Selskab, bestaaende af Lærde og fornemme Kjøbmænd, hvor der oplæstes Afhandlinger om philosophiske og moralske Gjenstande. Der udmærkede han sig ved sine Arbeider paa det rosværdigste. Men 1777 besluttede han at ville forsøge sin Lykke i London, hvor den Gang gaves et Oppositionsblad the general Advertiser. Perry skrev lunefulde Smaastykker og kastede dem i Trykkeriets Brevcasse, forat erfare, hvorledes man vilde optage hans Arbeider. Jkke uden Glæde fandt han dem regelmæssigen indrykkede i næste Stykke. En Dag kom han i Boghandler Richarsons og Urquharts Boglade, til hvilke han havde Anbefaling. Urquhart læste netop the general Advertiser, og loe hjerteligen over det Lunefulde i en deri indrykket Afhandling. Da han var færdig, spurgte Perre meget ydmyggen, om der var bleven nogen Plads ledig for ham. Nei, for Øjeblikket ikke, svarede Urquhart, men naar De, min gode Ven, var istand til at skrive saadanne Ting, som i denne general Advertiser, saa skulde jeg strax skaffe Dem Brød. Den berørte Afhandling var netop af Perry, og for tilfulde at overbevise Urquhart herom, tog han et lignende Aandsfoster, betegnet med samme opdigtede Navn som den forrige, og bestemt til ogsaa at kastes i Brevcassen, op af Lommen. Urquhart aabenbarede ham nu, at han selv var en Hovedeier af hiin Tidende, og at han vilde foreslaae ham til en nu vacant Plads. Perry blev antaget, med et ugentligt Honorar af en Guinee, hvortil endnu lagdes 1/2 S., paa det han skulde gaae Udgiveren af the London Evening Post, der udkom fra samme Trykkerie, til Haande med Raad og Daad. Saaledes blev den unge Perry ved et blot Tilfælde Avisskriver. At han i dette Kald ikke sparede nogen Umage, kan følgende bevise. Admiralerne Keppells og Pallisers Processer opvække almindelig Deeltagelse, og man søger naturligviis meest de Aviser, hvori Forhørerne og Sagførernes Taler findes. Krigsretten holdes i Portsmouth, og Perry reiser did, for at forsyne the Advertiser med Materialier, saalænge Forhandlingerne vare. J sex Uger sender han den dagligen Manuskript til 8 Foliospalter, et sandt herkulisk Arbeide, Fra nu af havde Advertiser vundet en saadan Seier over alle Londons andre Morgenblade, at den afsatte nogle Tusind Exemplarer. Perry udgav paa samme Tid adskillige politiske Flyveskrifter. 1782 begyndte han det nu saa yndede European Magazine, men blev dog kun eet Aar Redacteur deraf. Han paatog sig nu, for adskillige af Londons berømteste Boghandlere, Redactionen af Tidenden the Gretteer imod det ubetydelige Honorar af 4 Guineer ugentligen, men paa den udtrykkelige Betingelse, at man skulde lade ham fri Raadighed i Henseende til sine politiske Meningers Yttring. Disse Meninger vare Fores, som Perry tilegnede sig, da han første Gang hørte dem i Commonhouse. Avisens Eiere holdt Ord. J de 8 Aar, han bestyrede den, forsøgte de aldrig at give hans politiske Sindelav en anden Retning, men bevidnede ham endog deres Bifald. (Fortsættes.)¬